સૌથી રસપ્રદ વાત જે અમને લાગી તે એમની મહાભારતના યુદ્ધની તારીખ ખાતરી સાથે કહી શકે છે. તેમણે કૃષ્ણ હિસ્ટ્રી ઓર મીથ નામની ડોક્યુમેન્ટરી ફિલ્મ ૨૦૦૯માં બનાવી હતી. તેમાં એમણે એ વિશે વાત કરતાં તેઓ કહે છે કે, ‘ મને ભારતીય સંસ્કૃતિમાં રસ યુવાન વયથી જ હતો. મારા સારા નસીબે લખટે મહારાજ નામના એક સાચા સંત મને ગુરુ તરીકે મળી ગયા હતા. વેદપુરાણોમાં મને રસ હોવાથી મેં તેનો અભ્યાસ કર્યો છે. દરેક ભારતીયોની જેમ આ પુરાણોના કોઈ પુરાવા મળે તો તેમાં મને રસ પડે જ. યોગાનું યોગ બન્યું એવું કે અમેરિકાના ટેનિસીમાં મેમ્ફિસ યુનિવર્સિટીમાં ફીજીક્સના પ્રોફેસર તરીકે જોડાયેલા ડૉ. નરહરિ આચાર મળી ગયા. તેમની સાથે વાત કરતાં ખબર પડી કે તેમણે મહાભારતમાં મળતા ૧૪૦ રેફરન્સીસ વડે મહાભારતની કેટલીક સાલવારી મેળવી છે. મેં તેમના રેફરન્સને નાસાના ટેલિસ્કોપ પેલોમારથી રાતના આકાશનું નિરિક્ષણ કરીને તેનાથી ૭૦૦૦ (સાત હજાર વરસ) બેક કેલ્યુલેશન કરી શકાય તેવું પ્લેનેટરીયમ સોફ્ટવેર બનાવ્યું છે. એમાં મેં ડૉ. આચારનું સંશોધન સરખાવી જોયું. એ કેલક્યુલેશન એકદમ મળતું આવ્યું. તેનાથી સાબિત થયું કે મહાભારતમાં વર્ણવાયેલ કુરુક્ષેત્રનું યુદ્ધ ઈસવીસન પૂર્વે ૨૨ નવેમ્બર ૩૦૬૭ થયું હતું. ’